A   WINDOW    IN    THRUMS
" Mag would start at that ? "

" Sal, she was braw an' cool. I thocht she
maun ha'e got wind o' his intentions aforehand,
for she juist replies, quiet-like, * Hoo do ye
want aff, Gavin ?'

"' Because/ says he, like a book, ' my
affections has undergone a change/

" ' Ye mean Jean Luke/ says Mag.

" ' That is wha I mean/ says Gavin, very
straitforrard.

" But she didna let him aff, did she ? "

" Na, she wasna the kind. Says she, * I
wonder to hear ye, Gavin, but 'am no goin' to
agree to naething o' that sort/ "

" * Think it ower/ says Gavin.

" * Na, my mind's made up/ said she.

" * Ye would sune get anither man/ he says
earnestly.

" * Hoo do I ken that ?' she speirs, rak
sensibly, I thocht, for men's BO sae easy to get*

"' 'Am sure o' 't/ Gavin says, wi* inichty
conviction m his voice, ' for ye're bonny to
look at, an' weel-kent for being' a guid body/

